b"\n_START_ARTICLE_\nDay Of The Fight\n_START_SECTION_\nArgument\n_START_PARAGRAPH_\nLa pel\xc2\xb7l\xc3\xadcula est\xc3\xa0 basada en un reportatge fotogr\xc3\xa0fic previ que li havia encarregat a Kubrick la revista Look anomenat Prizefighter (publicat el 18 de gener de 1949). En aquest documental es relata la vida d'un boxejador irland\xc3\xa8s anomenat Walter Cartier. La pel\xc2\xb7l\xc3\xadcula est\xc3\xa0 narrada pel presentador de r\xc3\xa0dio i televisi\xc3\xb3 Douglas Edwards._NEWLINE_Day of the Fight mostra un dia en la seva vida, concretament el dia de la lluita contra el boxejador de ra\xc3\xa7a negra Bobby James, el 17 d'abril de 1950. El film s'inicia amb una breu hist\xc3\xb2ria de la boxa. Tot seguit connecta amb el dia de la lluita de Cartier amb James. El relat d'aquest dia comen\xc3\xa7a amb l'esmorzar del boxejador, la visita a la missa del mat\xc3\xad on pren la comunio, seguit d'una sessi\xc3\xb3 d'entrenament i el dinar. A les 4 de la tarda, es dirigeix cap a Laurel Gardens, a Newark, Nova Jersey on comen\xc3\xa7a a preparar-se pel combat, enntrenant i finalment esperant que el cridin als vestuaris, fins que comen\xc3\xa7a el combat a les 22 hores._NEWLINE_En aquest moment es prepara per a ser el lluitador que l'ocasi\xc3\xb3 demana. A continuaci\xc3\xb3 els dos boxadors lluiten mentre el p\xc3\xbablic els anima i finalment el combat s'acaba amb ell sent-ne el vencedor."